Studieprogramrapport for masterstudiet i rettsvitenskap studieåret 2005/2006.

1.
Innledning – beskrivelse av studiet 

Høsten 2003 tok Det juridiske fakultet opp de første mastergradsstudentene på første avdeling jus.  Cand. jur graden er i ferd med å avvikles, med siste ordinære eksamen høsten 2006. 

Masterstudiet i rettsvitenskap består av 5 avdelinger (års - enheter). Studentene på programmet blir prøvd både midtveis og i slutten av hvert studieår. Midtveis blir studentene prøvd ved semesteroppgave, gjennomføring av muntlige presentasjoner tilknyttet seminarundervisningen, samt praksis m/ praksisrapport. Ved slutten av studieåret prøves studentene ved muntlig eksamen, hjemmeeksamen med muntlig prøving, samt skriftlig eksamen i etterkant.

 Innholdet i programmet er regulert i studieplanen punkt 5. De fire første årene er regulert fullt ut mht til fagsammensetning og litteraturanbefalinger. Det siste året har studentene valgfrihet mht til tema for masteroppgaven og eventuelt spesialfag. 

”5. Fagsammensetning
Et studieår utgjør 60 studiepoeng, og er basert på 10 måneders fulltidsstudium. 

Første avdeling 60 sp:
Ex. phil., 10 sp (SV-fakultetet)
Ex. fac.(metode- og perspektivfag), 10 sp:
- innføring i rettsfilosofi (3 sp)
- innføring i rettsstudiet med rettskildelære (5 sp)
- innføring i rettens internasjonale karakter (2 sp)
Innføring i rettsstudiet og praktisk juridisk metode, 40 sp:
Innføring i privatrett:
- avtalerett (10 sp)
- familie- og arverett (10 sp).
Innføring i offentlig rett:
- folkerett (8 sp)
- statsrett (12 sp)

Andre avdeling 60 sp:
Metode- og perspektivfag(8 sp): 
- norsk rettshistorie i et europeisk perspektiv 
Erstatningsrett (7 sp)
Alminnelig forvaltningsrett (20 sp)
Spesiell forvaltningsrett (14 sp)
EU-/EØS-rett (8 sp)
Internasjonal privatrett (3 sp)

Tredje avdeling 60 sp:
Metode- og perspektivfag (15 sp)
- juridisk metode og etikk
Alminnelig obligasjonsrett (20 sp)
Panterett (6 sp)
Tingsrett (12 sp)
Gjeldsforfølgningsrett (7 sp)

Fjerde avdeling 60 sp:
Metode- og perspektivfag (15 sp):
- juridisk metode (2 sp)
- etikk (2 sp)
- menneskerettigheter (6 sp)
- alternative fag (5 sp):
rettssosiologi eller rettsøkonomi 
Strafferett (15 sp)
Rettergang (20 sp)
Samerett (5 sp) 
Praksisperiode (4 uker) med rapport (5 sp).

Femte avdeling: Valgfri del- til sammen 60 sp:
Enten spesialfag 30 sp og liten masteroppgave 30 sp, eller stor masteroppgave 60 sp 
Hele eller deler av valgfri del kan tas i utlandet.
Se for øvrig reglement for valgfri del”

2.
Oppfølging fra studieåret 2004/2005

A)
Tiltak fra studieprogramrapporten og utdanningsmeldinga for 2004-2005 og oppfølging av disse

	Punkter for oppfølging
	Tiltak
	Status for tiltak

	Fastsetting av måltall for de enkelte avdelinger


	Behandlet av studieutvalget og fakultetsstyret
	Måltall er vedtatt av fakultetsstyret høsten 2005

	Helhetlig evaluering av studieprogrammet. 


	Gjennomgang av eksamensordningen og de nye eksamensformene

Gjennomgang av fagsammensetningen på de enkelte avdelinger
	Arbeidet ble i hovedsak sluttført våren 2006. Del - utredning fortsetter 06/07.

Dette arbeidet er ikke påbegynt enda.

	Studieutvalget (programstyret) skal utarbeide en strategi for bruken av lærings- og ressurssenteret og rettssalen i undervisningen.

	Begge momentene inntas i utdanningsstrategien for Fakultetet
	Arbeidet pågår, og forventes sluttført høsten 2006.

	Rutinene for gjennomføring av muntlige presentasjoner må gjennomgås. 
	Utarbeide rutinebeskrivelser for administrering og registrering av muntlige presentasjoner. Kunngjøre disse på hjemmesiden vår.


	Arbeidet er utført



	Styrke en helhetlig forståelse av studieplanen og det øvrige regelverk for studiet.
	Innføring av fellesmøter mellom avdelingsutvalgene og studieutvalget
	Det er innført to fellesmøter pr. semester.

	Studentutvekslingen må styrkes
	Gjennomgang av avtaleporteføljen, samt igangsette et arbeid for å øke antall engelskspråklige avtaler.


	Vi har ikke hatt kapasitet til en full gjennomgang av avtaleporteføljen, men det pågår et arbeid for å få til en konkret utvekslingsavtale i USA.


B)
Oppfølging av de øvrige styringssignalene i sak ( S 80-05)

1. Fakultetet skal dokumentere at de har gjennomgått studieprogramporteføljen og emneporteføljen med tanke på forenkling av studiestrukturen (studieprogram, årsstudier, emner) og en reduksjon av antall studieprogram og emner på lavere og høyere grad. Eksternt finansiert videreutdanning er unntatt fra dette kravet.

Fakultetet har i motsetning til mange andre enheter ved UiTø hatt en liten emneportefølje, og det har vært et uttalt mål om at denne skulle økes i takt med oppbygningen av den faglige kompetanse ved fakultetet. Spesialfagsporteføljen(emneporteføljen) har vært gjenstand for en stor gjennomgang våren 2006. Saken ble behandlet både av studieutvalget i sak SU 05-06, samt en endelig behandling av fakultetsstyret i sak  JF 12-06. Resultatet av gjennomgangen var at det ble vedtatt opprettet tre nye spesialfag, hhv likestillings – og antidiskrimineringsrett, fiskerirett og i menneskerettigheter. Hvorav de to siste ikke iverksettes før vi har fagansvarlig med førstestillingskompetanse på området.

2. Fakultetet skal gjennomføre en evaluering av minst ett studieprogram (faglig fordypning, intern faglig sammenheng etc.)
Dette styringssignalet er kommentert ovenfor, og foreslås gjennomført i studieåret 2007/2008.

3. Fakultetet skal arbeide med å opprette minst tre fagspesifikke utvekslingsavtaler knyttet til hvert studieprogram. Dette arbeidet skal dokumenteres i form av en rapport. Fakultetet skal arbeide for at noen av avtalene kan utvikles til ”Joint degrees” 

Dette er et arbeid som er igangsatt, men ikke sluttført, se også kommentarer ovenfor. Fakultetet vil prioritere dette arbeidet også for neste studieår. 

.

3.
 Inntakskvalitet - Studentenes forkunnskaper og rutiner for opptak

3.1
Opptak og studieprogresjon

Masterstudiet i rettsvitenskap har kun opptak i høstsemesteret. I vårsemesteret vil det bare foretas opptak til enkeltemner (spesialfagene). 

Masterstudiet i rettsvitenskap er et lukket studium og tar opp 100 studenter pr år.  Søkertilgangen til masterstudiet er god. For studieåret 2005 / 2006 var det 1672 søkere til våre 100 plasser, av disse hadde 349 søkere masterstudiet ved UiTø på førsteprioritet.  Dette er en liten nedgang i søkertallet fra året før, men vi ser at søkerne er bedre kvalifisert enn foregående studieår. ( konkurransepoengene i begge kvotene er høyere enn ved opptaket i 2004). 
3.2
Opptaksrutinene til masterstudiet i rettsvitenskap 
Opptaket foregår via samordnet opptak. 2/3 av studieplassene er øremerket studenter fra Nord-Norge, 1/3 av studieplassene gjelder for søkere fra hele av landet. Tre studieplasser er øremerket samiske søkere Ved opptaket foretas ”overbooking” til studieplassene. Overbookingstallene fastsettes av den lokale opptakskomiteen på bakgrunn av et erfaringsmessig anslag over hvor mange studenter som ikke takker ja til studieplassen eller ikke møter fram. For studieåret 2005/2006 ga vi tilbud til 143 studenter, 113 av disse registrerte seg og 88 studenter fullførte studieåret.  
4.
 Innsatskvalitet

Pedagogisk arbeid ved fakultetet

Studieåret 2005/2006 ble det gjennomført fem pedagogiske forum.

Fakultetet skal tilby varierte undervisningsformer med hovedvekt på seminargrupper med problemorientert undervisning. 

Oversikt over bruk av kompetanse til de som underviser på masterstudiet er under utarbeidelse.

Eksamen – eksamensressurser

Det stilles strenge karakterkrav til de som inngår i sensorkorpset, eller får enkeltstående oppdrag som sensorer. Karakterkravet ligger på en meget god Laud. ( gammel karakterskala: 2,55 eller bedre, ny karakterskala: A). Nedenfor gjengis kompetansen for de sensorer som inngår i sensorkorpset.

Prosentvis beskrivelse av kompetansen på de sensorer inngår i sensorkorpset på masterstudiet i rettsvitenskap:

	Avdeling
	Sensorkorps

(antall)
	Professor kompetanse ( %)
	Førsteamanuensis

(%)
	Lektorer, amanuenser, stipendiater (%)
	Andre (praktikere) (%)

	1.avd
	31
	7
	4
	36
	53

	2.avd
	17
	0
	6
	41
	53

	3.avd
	19
	5
	0
	21
	74

	4.avd
	12
	0
	8
	25
	67

	5.avd.
	71
	10
	1
	17
	69


5.
Undervisningskvalitet - evaluering av masterstudiet i rettsvitenskap studieåret 2005-2006

5.1
Evalueringsmetode

I studieåret 2005/2006 er det gjennomført evalueringer av samtlige emner det har vært gitt undervisning i. Studentevalueringen er samtalebasert med møter ved slutten av hvert semester med følgende deltakere: to tillitsvalgte studentrepresentanter, en representant fra juridisk studentutvalg (JSU), leder eller nestleder fra avdelingsutvalget på den aktuelle avdeling og en fra administrasjonen. Lærerevaluering foregår i form av utfylling av eget skjema på papir eller elektronisk etter endt undervisningsbolk. Det er utarbeidet standardiserte skjemaer for umiddelbar tilbakemelding fra studenter til seminarledere/forelesere. 

Evalueringsordningen er nærmere beskrevet i Kvalitetssikringssystemet for masterstudiet i rettsvitenskap av 16.12.04, som er en videreutvikling av evalueringsreglementet for cand jur studiet. 

De samtalebaserte evalueringsmøtene har fungert godt på enkelte avdelinger, og mindre godt på andre. Spesielt har det vært trukket fram at noen av studentene som har deltatt på evalueringsmøtene har hatt for liten kjennskap til den undervisningen de skal gi tilbakemelding på. Dette skyldes i all hovedsak at de selv ikke har deltatt på den aktuelle undervisning, eller at de ikke har innhentet tilstrekkelige tilbakemeldinger fra studenter som har deltatt. Dette har medført mangelfulle tilbakemeldinger på enkelte emner. Denne delen av studentevalueringene  bør utvikles, og som et supplement planlegges det bruk av det  elektroniske  evalueringsverktøyet Questback, i første omgang på 1, og 5 avdeling. I tillegg planlegges en skolering av tillitspersonene som skal delta på evalueringsmøtene. Skoleringen skal være et samarbeid mellom studieutvalget (programstyret) og juridisk studentutvalg          ( JSU- som har ansvar for tillitsmannsordningen)

Når det gjelder lærerevalueringene har det vist seg vanskelig å få inn disse skjemaer etter endt undervisning. Praksis har vært at skjemaene for lærerevalueringer sendes ut til lærerne i begynnelsen av semesteret via e-post, og meningen har da vært at den enkelte lærer selv skal sørge for å rapportere inn sine tilbakemeldinger etter endt undervisning. De administrative rutinene rundt denne delen av evalueringene bør gjennomgås, og endres noe.

5.2
Undervisningen

Studentevalueringene har vist at generelt sett var studentene fornøyd med studieårets undervisning. Undervisningen ved masterstudiet i rettsvitenskap skiller seg fra andre fakulteter ved at undervisningen gis blokkvis og ikke langsgående. Denne måten å gi undervisning på medfører utfordringer i planleggingsarbeidet.  Det var noen merknader til at det ved enkelte avdelinger var for tettpakket program, samt at man ønsket lesetid mellom de ulike fagene (emnene). 

5.3
Eksamen og eksamensformer

I fjorårets fakultetsrapport fremkom følgende:

”En av de største utfordringene ved overgang til masterstudiet var omlegging av eksamensformene. Omleggingen har ført til at det er blitt flere prøvingsformer, og at eksamen skal gjennomføres kun en gang pr år med mulighet til kontinuasjon. Disse endringene har medført store utfordringer for alle de involverte: de vitenskapelige ansatte, administrasjonen, studentene og sensorene. Tilbakemeldingene fra studentene, og dels også fra sensorhold, er at en del av de nye eksamensformene er ukjente, krevende og at man har fått for lite informasjon om hva som forventes.  Dette er forhold studieutvalget vil følge opp.” 

Studieutvalget opprettet ved årsskiftet en egen arbeidsgruppe som skulle evaluere og gjennomgå de nye eksamensformene på masterstudiet, med slikt mandat:

· Gjennomgå sensurordningene på de ulike prøveformene, og tydeliggjøre formål og forventninger til den enkelte prøveform

· Se på arbeidsprosedyrene for fastsetting av eksamensoppgavene samt utarbeides kriterier for sensorveiledninger.

· Se på prosedyrene for sensuren, herunder utvelgelse av sensorer, tidsaspekt for sensurmøtet og informasjon til sensorene, samt opplæring av sensorene 

· Vurdere hvorvidt det skal utarbeides evalueringsskjema for tilbakemelding fra sensorene og en vurdering av de enkelte sensorer. Utarbeide forslag til relevante spørsmål.

· Utarbeide retningslinjer med hensyn til vekting av ulike deler av samme eksamen

Målsettingen for masterstudiet i rettsvitenskap(jf § 2 i studieplanen) skal ligge til grunn for arbeidet. Så vel undervisning, veiledning og prøveformer skal være egnet får å nå målene for studiet. Gruppa bes påpeke eventuelle misforhold mellom mål, undervisning og prøving av studentene
Arbeidsgruppas rapport forelå i februar / mars 2006, og hadde flere forslag til endringer / forbedringer som Studieutvalget (programstyret) fulgte opp videre.

Et av forslagene var praktiseringen av klagesensur. Det juridiske fakultet påpekte at ordningen som følger av UiTøs eksamensforskrift § 44 (3) var både uheldig og lovstridig. Fakultetet vedtok klageregler i tråd med forvaltningslovens system, jf eksamensreglement for Det juridiske fakultet § 14.

Arbeidsgruppen foreslo videre å endre semesteroppgaven fra en eksamensform til et arbeidskrav med skriftlig tilbakemeldinger til hver student, og adgang til innlevering av samme oppgave. Dette er gjennomført med virkning fra studieåret 2006/2007. 

Til sist ble det foreslått en del endringer i arbeidsrutiner ved eksamensadministrasjonen, samt presiseringer overfor studentene av selvstendighetskravet ved hjemmeoppgaver. En del av disse endringer er iverksatt bla. utarbeiding av retningslinjer for kildebruk, og selvstendighetskravet ved hjemmeoppgaver.

6.
Studieprogramkvalitet - master i rettsvitenskap

Studiets oppbygging / fagsammensetning 

Studieprogrammet som helhet har ikke vært gjennom en total evaluering. Vi vil vurdere å utnevne eksterne deltagere i dette arbeidet på linje ned de juridiske fakultetene i Oslo og Bergen. Det første rene masterkull vi bli uteksaminert våren 2008, og innen den tid bør hele studieprogrammet vært igjennom en helhetlig evaluering.
7.
 Resultatkvalitet - Studentenes faglige presentasjoner
7.1
Gjennomstrømming og resultat.

Studentene evalueres både midtveis i studieåret (semesteroppgave), og avslutningsvis med bla skoleeksamen skriftlig og muntlig samt hjemmeeksamen med muntlig. Våren 2006 uteksaminerte vi vårt første kull av mastergradsstudenter i rettsvitenskap. Totalt 21 kandidater. Dette ligger langt bak måltallet vårt som er 70. Dette skyldes i all hovedsak at dette kullet i utgangspunktet ble delt opp ved innføring av masterstudiet. Noen av disse studentene vil være ferdig høsten 2006, og noen av disse studentene valgte å følge cand. jur modellen. Frem til våren 2008 vil vi uteksaminere mastergradsstudenter som har elementer fra cand. jur. modellen i sin mastergrad.

Tabellene nedenfor viser gjennomstrømmingen på den enkelte avdeling, samt den prosentvise fordelingen av karakterer.

. 

1 avdeling master
	
	Antall møtt
	Antall meldt
	 Antall 

stryk
	A
	B
	C
	D
	E
	F

	Emne
	
	
	
	
	
	
	
	
	

	Jur-0500
	141
	156
	19
	8
	23
	28
	32
	9
	

	Jur-1001
	148
	162
	16
	5
	21
	32
	33
	10
	

	Jur-1004
	120
	139
	1
	27
	29
	29
	8
	6
	

	Jur-1003
	124
	133
	10
	4
	16
	31
	25
	23
	


2 avdeling master
	
	Antall møtt
	Antall meldt
	 Antall 

stryk
	A
	B
	C
	D
	E
	F

	Emne
	
	
	
	
	
	
	
	
	

	Jur-2001
	137
	145
	13
	8
	18
	29
	31
	13
	

	Jur-2002
	124
	137
	6
	9
	22
	33
	23
	12
	

	Jur-2003
	133
	144
	21
	4
	25
	27
	30
	15
	


3 avdeling master
	
	Antall møtt
	Antall meldt
	 Antall 

stryk
	A
	B
	C
	D
	E
	F

	Emne
	
	
	
	
	
	
	
	
	

	Jur-2501
	126
	142
	8
	  6
	29
	30
	21
	14
	

	Jur-2502(h)
	  48
	63
	 6
	11
	18
	36
	24
	11
	

	Jur-2503(h)
	  60
	69
	20
	 2
	10
	17
	46
	25
	

	Jur-2502(v)
	107
	130
	 4
	14
	38
	26
	16
	7
	

	Jur-2503(v)
	117
	137
	12
	 4
	14
	26
	29
	27
	


4 avdeling master
	
	Antall møtt
	Antall meldt
	 Antall 

stryk
	A
	B
	C
	D
	E
	F

	Emne
	
	
	
	
	
	
	
	
	

	Jur-3002
	78
	90
	3
	18
	36
	24
	16
	7
	

	Jur-3003
	77
	85
	9
	13
	26
	16
	29
	17
	

	Jur-3004
	82
	91
	11
	10
	12
	30
	33
	15
	


5 avdeling master

	
	Antall møtt
	
	 Antall 

stryk
	A
	B
	C
	D
	E
	F

	Emne
	
	
	
	
	
	
	
	
	

	Jur-3901
	4
	
	
	50
	50
	
	
	
	

	Jur-3902(h)
	4
	
	25
	67
	63
	
	
	
	

	Jur-3902(v)
	13
	
	
	15
	38
	23
	8
	15
	

	
	
	
	
	
	
	
	
	
	


Kommentarer til tabellen:

Snittkarakteren ligger i all hovedsak på C og D. Vi ser at den skriftlige skoleeksamen på hver avdeling har flest stryk og færrest prosentandel A, mens det jevnt over er bedre karakterer på 

Hjemmeeksamen og  semesteroppgaven. 

Differansen mellom antall meldt og antall møtt til eksamen er ganske stor, og peker seg særlig ut på tredjeavdeling. Karakterfokuset synes fremdeles stor på jusstudiet. Spriket kan forklares ved at ambisjonene om å ”forbedre” karakterene er større tidlig i semesteret enn på eksamenstidspunktet.

Strykprosenten er akseptabel på de fleste avdelinger. Høyest strykprosent finner vi på tredjeavdeling skoleeksamen (JUR-2503). Dette tilskrives avdelingens vanskelighetsgrad, og studentenes evne til å se fagene på avdelingen i en større sammenheng. Tradisjonelt har det vært større strykprosent innenfor formuesrettsfagene enn ellers.

Tilbakemeldinger fra studenter og lærere er at førstesemesteret inneholder ufortholdsmessig mye undervisning. Her peker seminarundervisningen på ex. phil seg klart ut, og antall undervisningstimer harmonerer ikke med at kurset er på 10 studiepoeng. Fakultetet har tatt dette opp, og vil ta initiativ for å få redusert omfanget av ex. phil - undervisningen. Fakultetet vil også gjennomgå eget undervisningsopplegg på avdelingen.

7.2
Rutiner for oppfølging av studenter med gjennomføringsproblemer:

Vi har i løpet av studieåret jobbet for å få på plass gode rutiner for oppfølging av studenter med gjennomføringsproblemer. Gjennomgang av utdanningsplaner gjøres på dugnad hvert semester, og studenter som ikke kvalifiserer til å forsere i studiet blir kontaktet og får tilbud om veiledningstime hos studiekonsulent.

7.3
Klagestatistikk

	Oversikt over klager på sensur – høst 2005

	
	
	
	
	

	 
	Antall klager
	Antall satt fram
	Antall satt tilbake
	Antall uendret

	  JUR -0500
	           2
	1                                    
	0
	1

	JUR - 1001
	9
	2****
	4*
	3

	JUR - 2501
	25
	6
	11**
	8

	JUR - 2503
	9
	1
	5***
	3

	JUR - 3608
	1
	
	
	1

	JUS - 400
	2
	
	
	2

	SUM:
	46
	9
	20
	17

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


* 1 gikk ned 1 karakter, 2 gikk ned 2 karakterer, og 1 gikk ned tre karakterer

** 9 gikk ned 1 karakter, 1 gikk ned 2 karakterer, 1 gikk ned tre karakterer

*** 3 gikk ned 1 karakter, 2 gikk ned 2 karakterer og 1 gikk ned 3 karakterer

**** 1 gikk opp 1 karakter,, og 1 gikk opp to karakterer

	Oversikt over klager på sensur - vår 2006

	
	
	
	
	

	
	Antall klager
	Antall satt fram
	Antall satt tilbake
	Antall uendret

	JUR - 1003
	4
	2
	
	2

	JUR - 2002
	3
	2
	
	1

	JUR - 2003
	10
	5
	1
	4

	JUR - 2502
	3
	2
	
	1

	JUR - 2503
	9
	1
	
	8

	JUR - 3002
	1
	
	
	1

	JUR - 3003
	9
	3
	
	6

	JUR - 3004
	3
	1
	
	2

	JUR - 3902
	1
	
	1
	

	JUS - 400
	1
	
	
	1

	
	
	
	
	

	SUM:
	44
	16
	2
	26


Kommentarer til tabellen:

Høsten 2005 hadde vi et rekordstort antall klager med totalt 46 klager.  Høsten 2005 var siste gang vi praktiserte såkalt ”blindsensur”, se ovenfor. Klagestatistikken viser at det var langt flere studenter som fikk endret karakteren til ugunst høsten 2005 enn våren 2006. 

8. 
Relevans – masterstudiet i rettsvitenskap
I studieplanens punkt 2 fremkommer målsettingen med jusstudiet. 

Den primære oppgaven er å utdanne gode jurister for samfunnet generelt og Nord-Norge spesielt. Det er stor grunn til å anta at antallet jurister i Nord-Norge har økt betraktelig innenfor alle sektorer. Når det gjelder å måle kompetansen til de uteksaminerte juristene har den tradisjonelle måten vært eksamensresultatene. Eksamensresultatene for kandidater utdannet ved UiTø har vært på tilsvarende nivå som ved UiB og UiO.

Når det gjelder punkt 2 annet og tredje ledd går disse mer spesifikt på å tilgodese samfunnets behov for juridiske kompetanse. Vi kan spørre om hvorvidt jusstudiet vårt er godt nok sammensatt for å gi samfunnet de juristene de har behov for.  For å utrede har vi i studieåret 2005-2006 gjennomført en kandidatundersøkelse der vi har stilt relevansspørsmålet både til ferdige kandidater og arbeidsgivere. Kandidatundersøkelsen viser tydelig at både kandidater og arbeidsgiverer jevnt over fornøyd med kandidatenes ferdigheter ved endt studium. Noen trekker frem betydningen av at studiet har en praktisk vinkling, og fremholder studiets obligatoriske praksis som et gode. 

9.
Rammekvalitet – studentenes læringsmiljø
Lokalitetene ved fakultetet er gode. Studentene har tilgang på gode leseplasser og undervisningsrom.

Nytt i studieåret 2005/2006 var at Universitetet sentralt tok initiativ til et eget og synkronisert mottaksprogram for nye studenter. Dette skulle ha en sosial profil, og skilles ut fra de faglige informasjonsmøtene ved fakultetene. Ved Det juridiske fakultet fikk studentene informasjon og innblikk i de ulike studentforeninger som er tilknyttet jusstudiet. Her fikk ELSA (European Law Student Association, Juristforeningen, Juridisk studentutvalg (JSU), JUST (jusstudentene i Tromsøs eget tidsskrift) og Jusshjelpa profilert seg .I tillegg ble der arrangert en Quiz med lett servering. Tilbakemeldingen på arrangementet var overveldende positiv, og dette arrangementet vil vi utvikle videre. 

Det juridiske fakultet ble vurdert i den årlige stud. mag undersøkelsen for studieåret 2005/2006. Jusstudiet i Tromsø scoret meget høyt på samtlige spørsmål som både gikk på faglig tilbud, administrativt tilbud samt trivsel som student. Jusstudiet kom best ut av samtlige juridiske utdanninger i landet. 

Tilgjengelighet for funksjonshemmende studenter er blitt merkbart bedre i arbeidstiden, ved at dørene inn til de ulike fløyene er åpne.

Fra og med årsskiftet etablerte vi et eget studieveilederkontor i tilknytning til Informasjonen. Dette kontoret er betjent daglig mellom 12.00-14.00 av en studiekonsulent. Tilbakemeldingen på dette har også vært positivt både fra studenter og ansatte. For studentene vil det alltid være mulig å få snakke med en studiekonsulent på dagen, samtidig som studiekonsulentene får kanalisert studentkontakten til gitte tider. 

Et annet mål med å etablere studieveilederkontoret ved siden av Informasjonen (tidligere ekspedisjonen) er å skape et helhetlig tilbud og sørvissenter for studentene våre. Samarbeidet mellom studiekonsulentene og informasjonskonsulentene flyter bedre med samlokalisering av tilbudene

10.
Styringskvalitet

Kvalitetssikringsarbeidet ved Det juridiske fakultet er forankret i Studieutvalget (master) som ledes av prodekan for undervisning og Forskningsutvalget (PhD) som ledes av prodekan for forskning. Kvalitetssikringssystemet for PhD-studiet er forankret i forskningsstrategien som ble vedtatt i 2001, http://uit.no/jus/1233/48. Som nevnt innledningsvis er vårt kvalitetssikringssystem utarbeidet med utgangspunkt i universitetsdirektørens kvalitetssikringssystem del I og del II. 

Fakultetsledelsen har jevnlige møter med JSU ( juridisk studieutvalg), og våren 2006 ble det utarbeidet retningslinjer for tillitsmannsordningen.
11.
Oppfølging  

· Utvikle kvalitetssikringssystemet videre. Herunder å forbedre rutiner for innhenting av tilbakemeldinger fra studenter og lærere.

· Følge nøye med studentmassen i det første studieåret for å finne årsaken til frafall. 

· Satse ytterligere på studentrekruttering 

· Videreutvikle det pedagogiske tilbud for lærerstaben

· Tettere oppfølging av studenter med gjennomføringsproblemer. Videreutvikle rutinene på dette området.

